‹‹ሕጋዊ መሆን አለመሆኑን የማረጋገጥ ኃላፊነት የተማሪዎችና ተቋማት ነው፡፡›› የከፍተኛ ትምህርት አግባብነት እና ጥራት ኤጄንሲ
ባሕር ዳር፡ ታኅሳስ 14/2012ዓ.ም (አብመድ) ከግል የከፍተኛ ትምህርት ተቋማት ተመርቀዉ በተለያዩ የመንግሥት መሥሪያ ቤቶች የተቀጠሩ ሠራተኞች ሕጋዊ መሆን አለመሆናቸዉን የማረጋገጥ ኃላፊነቱን የተመረቁበት ተቋም ወይም ተመራቂዎች እንዲወስዱ የማድረግ እርምጃ እንደሚወስድ የከፍተኛ ትምህርት አግባብነት እና ጥራት ኤጄንሲ አስታወቀ፡፡ሕጋዊ ፈቃድ ሳይኖራቸው እና አስፈላጊ ቅድመ ሁኔታዎችን ሳያሟሉ ተማሪዎችን እያስመረቁ ያሉ የግል ከፍተኛ ትምህርት ተቋማት ለምሩቃን የሚሰጡት ዕውቀት እና ክህሎት በቂ ባለመሆኑ በሀገር ላይ ከፍተኛ ጉዳት እያደረሰ እንደሆነም ኤጀንሲው ገልጿል፡፡